Nyeste Skilderie af Kiøbenhavn, 1824-08-03
Det maatte overraske mig at finde en partiel Recension af min Beskrivelse over Øen Føh meddeelt i den Altonaer Mercur No. 111 af Professor Hegewisch, i hvilken jeg imod al Forventning saae en Slags Defensiv Vaaben anvendte, hvis Brug sikkert ligesaalidt er bleven den Mand til Vane, som de overhovedet synes mig at være tilladelige. Hin partielle Recension opfordrer, efter min uforgribelige Mening, alt for meget til derpaa at anvende det Bekjendte; qui sexcuse, saccuse. Dog, dette være billigen overladt til Læseren. Jeg vil kun protesterende erklære mig imod slige Defensiv-Vaaben, der ved mig tillagte Hensigter forsvare et selvvalgt Standpunkt. Min ufordulgte Hensigt med hin Beskrivelse var at rose Badet paa Føhr, men hvorledes Nogen tør ansee sig berettiget til at tilføie her, og det paa de andre Østersøiske, især de indenlandske Bades, Bekostning, begriber jeg virkeligen ikke, og allermindst fra en Mand, som jeg vel ikke personligen kjender, men som af min Venner er bleven mig skildret som en retfærdig og human Mand. Den retfærdigt dømmende Læser vil tilfredstilles ved den Erklæring: at jeg aldrig har havt denne Hensigt; og da jeg tvertimod stedse ved Overlæg har undgaaet enhver Sammenligning, vil man heller ikke kunne nægte mig den Retfærdighed at indrømme, at hin Hensigt heller ikke i mindste Maade fremlyser af min Fremstilling. Jkke over Nord- og Østersøens Søebade vilde jeg skrive, men kun fremstille Føhr og dens Vilhelmine-Søebad, og det var mig, sandsynligviis ogsaa mine Læsere, nok, der kun at finde de vigtigste Naboe-Søebade historisk nævnte, hvortil 10 1/2 Linier vare tilstrækkelige. Iøvrigt har jeg i min Fremstilling kaldt Badet paa Føh en for Danmark og det Nordlige Tydskland, vigtig og nyttig Helbredelsesanstalt", og troer, at intet andet Søebad, hvilketsomhelst, har Aarsag til at beklage sig over denne Dom, ligesaalidt som de Kjøbenhavnske eller Göttingske Faculteter vilde have Aarsag til at lade Defensions-Ord lyde, dersom maaske Professor Hege wisch ved forekommende Leilighed vilde kalde Universitetet i Kiel en vigtig og nyttig Læreanstalt for Danmark og Nordtydskland. Hvorfor vil da Prof. H. hentyde Alt i sin varme Jver paa det Kieler Søebad, da det forresten synes kun ham tydeligen paastaaet, at kun det Førske Bader nyttigt, og at jeg holder det Kielske Søebadfor et pralende. Dette Ord fandt jeg at være naturligt og passende paa det Sted, hvor jeg brugte det. Jeg har besøgt nogle afliggende, ensomme, stille Badesteder, som Gastein, Gais og Føhr, og netop her, hvor larmende Forlystelser, pralende Luxus, Spil og Dands ikke herske, troede jeg ikke alene, men fandt af egen Erfaring, at Badet og Brønden, i sin rolige Stilhed, blev for den Besøgende mere velgjørende, og af kraftigere Virkning end paa saamange glimrende Badesteder, som jeg har havt Leilighed til at besøge. Saa meget i Almindelighed om hint Udtryk. Dernæst være det Ønske yttret, at naar mine Ord offentligen skulle citeres, og især af Borgere i den lærde Republik, at dette da maaskee med troe Nøiagtighed. Prof. Hegewisch lader mig sige: "kun Føhrer Søebad er nyttigt for Syge, derimod andre pralende Bade passende for Jkke Syge." Jeg har derimod sagt Side 124: "Saaledes saae dette Selskab sig da, trods mange Vanskeligheder, bragt sit forønskede Maal nærmere: fastere at have grundet en for Danmark og Nordtydskland vigtig og nyttig Helbredelsesanstalt. Som saadan renoncerer den paa det pralende Nye, nogensinde at blive en af de glimrende Badeanstalter, hvor støiende Forlystelser i fyrstelige Palladser ligesaa hyppigt lokke de Sunde, som det egentlige Bad de Syge, hvorfor der da ogsaa kun altfor ofte vende ligesaa Mange der have hentet sig Sygdomme der, som Helbredede derfra. Kun den virkeligen Syge skal, tillokket af dette Helbredelsested, finde hos hjertelige, velsindede Mennesker, i smaa, men reenlige Boeliger, Roe og Fred for sit af Livets Tummel bevægede Jndre, og oplivende styrkende Havbølger for sit af Sygdom udmattede Legeme Hvor ligger her i disse Ord noget "Misundeligt imod Kiel eller nogetsomhelst andet Bad, eller vel endog noget Nedværdigende for det Selskab, der befordrede Kielerbadet, naar man ikke, drevet af ubillig Jver og Eensidighed, vil give Ordene en aldeles søgt Mening, og saaledes løbe Fare for at tilskrive sig selv ved egen Pen et spørgende Epitheton, hvorpaa sikkert hverken jeg eller Nogen i Publikum har tænkt, langt mindre har jeg udtalt det. Videre, fordi jeg ikke omtaler Paff og hans Skrift, siges om mig: "Hvad der kommer fra Østersøen synes forhadt." Nei, saa liden Egenkierlighed besidder jeg ikke, jeg som selv er født ved Østersøens yndige Bredder, og i min lange Fraværelse dog aldrig tabte min barnlige Tilbøielighed. - Professor Paff var engang selv min Lærer, og jeg har stedse vidst at ære ham; men ikke desmindre havde jeg mine bestemte Grunde hvorfor jeg, der selv ikke er Mediciner, citerede Doctor Ruge og ikke Professor Plaff. Det synes mig mere passende at citere en Læge, der fungerer ved et af Nordsøens Bade, end Professor Pfaff, især da jeg ogsaa citerede Adskilligt af Vogels Baderegler, der fungerer ved et Østersøisk Bad. At Dr. Ruges Afhandling var obseur, vidste jeg rigtig nok ikke, – jeg saae ham kun i Aftenrøden. At jeg offentligen skal mønstres for de ofte gjentagne Nedsættelser, der ere vederfaredes det Kieler Bad, Gud veed af hvem, maatte ubehageligen afficere mig, især naar man anmoder mig om at "forstumme for Autoriteter, og det saa meget mere, naar Anmodningen kommer fra en Mand, der for faa Aar siden indførte den store Pitt, Walpole, og andre i vort Modersprog saaledes talende: Hver Gentleman vil lære, Sir, at beskylde og bevise ere to forskjellige Ting; at Dadel, som man ei kan retfærdiggjøre, kun skader den, der vil skade andre dermed. Meget tjenligere vilde det være, at bevise det Skadelige og Uretfærdige, end med nok saa prægtige Ord, med nok saa stort Skin af Jver, Retskaffenhed og Medlidenhed ikkun at sige, at Sagen er uretfærdig og skadelig. Overhovedet troede jeg, at den Tid snart var forhaanden, da man undsaae sig for, ligefrem at beraabe sig paa Authoriteter.